
GULBENES NOVADA PAŠVALDĪBAS DOMES LĒMUMS
Gulbenē

	2026.gada 13.oktobrī
	                             Nr. GND/2026/

	
	                                    (protokols Nr.; .p)



Par  Gulbenes novada pašvaldības domes 2026.gada 30.jūnija saistošo noteikumu Nr.9 “Grozījumi Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” precizēšanu

Gulbenes novada pašvaldības dome 2026.gada 24.septembrī pieņēma lēmumu Nr.GND/2026/711 “Par Gulbenes novada pašvaldības domes 2026.gada 30.jūnija saistošo noteikumu Nr.9 “Grozījumi Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” precizēšanu”, ar kuru nolēma precizēt  Gulbenes novada pašvaldības domes 2026.gada 30.jūnija saistošos noteikumus Nr.9 “Grozījumi Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” (turpmāk – saistošie noteikumi).
Nosūtot saistošos noteikumus Vides aizsardzības un reģionālās attīstības ministrijai (turpmāk – VARAM) atzinuma sniegšanai, Gulbenes novada pašvaldība ir saņēmusi VARAM 2026.gada 1.oktobra atzinumu Nr.P-1-13-2/4499, ar kuru VARAM informē, ka ir izvērtējusi saistošos noteikumus un ir pieņēmusi tos zināšanai, neizsakot iebildumus (pozitīvs atzinums). Vienlaikus VARAM lūdz novērst neprecizitātes, kas konstatētas saistošajos noteikumos, proti, precizēt vai svītrot ar saistošo noteikumu 10.punktu Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā” (turpmāk – pamatredakcija) iekļauto 62.4.apakšpunktu, ar saistošo noteikumu 20.punktu pamatredakcijā iekļauto 107.5 2.apakšpunktu, ar saistošo noteikumu 23.punktu pamatredakcijā iekļauto 107.20 4.apakšpunktu, ar saistošo noteikumu 24. punktu pamatredakcijā iekļauto 107.26 2.apakšpunktu un pamatredakcijas 10.4.apakšpunktu, jo saistošie noteikumi nedrīkst saturēt tādus nenoteiktus jēdzienus kā “citus dokumentus, ja tie nepieciešami lēmuma pieņemšanai”. Saistošajos noteikumos ir konkrēti jānorāda dokumenti, kas ir iesniedzami. Ja tādu nav, tad attiecīgais regulējums ir svītrojams. Ņemot vērā VARAM atzinumā norādīto, saistošie noteikumi ir attiecīgi precizēti.
	Ievērojot augstāk minēto un pamatojoties uz Pašvaldību likuma 47.pantu, atklāti balsojot: ar __ balsīm "Par", "Pret" – , "Atturas" – , "Nepiedalās" – , Gulbenes novada pašvaldības dome NOLEMJ:
1. PRECIZĒT Gulbenes novada pašvaldības domes 2026.gada 30.jūnija saistošos noteikumus Nr.9 “Grozījumi Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” un apstiprināt tos galīgā redakcijā. 
2. NOSŪTĪT Viedās administrācijas un reģionālās attīstības ministrijai zināšanai precizētos lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas. 
3.	UZDOT Gulbenes novada Centrālās pārvaldes Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas izsludināšanai oficiālajā izdevumā “Latvijas Vēstnesis”.
4.	UZDOT Gulbenes novada Centrālās pārvaldes Mārketinga un komunikācijas vadītājam lēmuma 1.punktā minētos saistošos noteikumus pēc to izsludināšanas oficiālajā izdevumā “Latvijas Vēstnesis” publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļvietnē www.gulbene.lv, vienlaikus nodrošinot atbilstību oficiālajai publikācijai, kā arī norādot atsauci uz oficiālo publikāciju (laidiena datumu un numuru vai oficiālās publikācijas numuru, bet elektroniskajā vidē papildus pievienojot saiti uz konkrēto oficiālo publikāciju).

Gulbenes novada pašvaldības domes priekšsēdētājs					N.Mazūrs

